3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และบริการ

บริษัทและบริษัทในเครือประกอบธุรกิจพัฒนาที่ดินและจัดสร้างที่อยู่อาศัยให้กับผู้บริโภค
ประเภทโครงการหมู่บ้าน จัดสรรเป็นหลัก
ซึ่งโครงการที่ดำเนินการในปัจจุบันของบริษัทสามารถแบ่งตามประเภทกลุ่มลูกค้า
ภายใต้ชื่อโครงการของบริษัทได้ดังนี้

1.  โครงการ Perfect Master Piece เป็นโครงการขายบ้านจัดสรรพร้อมที่ดิน ในระดับราคา
    8-15 ล้านบาทขึ้นไป และเน้นกลุ่มลูกค้าระดับบน

2.  โครงการ Perfect Place เป็นโครงการขายบ้านจัดสรรพร้อมที่ดิน ในระดับราคา 4-7
    ล้านบาท ขึ้นไป และเน้นกลุ่มลูกค้าระดับกลาง

3.  โครงการ Perfect Park (โครงการมณีรินทร์เดิม) เป็นโครงการขายบ้านจัดสรรพร้อมที่ดิน
    ในระดับราคา 3-5 ล้านบาทขึ้นไป และเน้นกลุ่มลูกค้าระดับเริ่มครอบครัว

4.  โครงการ Metro Park เป็นโครงการคอนโดมิเนียมแนวราบ ระดับ 8 ชั้น ในระดับราคา
    0.9-2.5 ล้านบาท

สำหรับในไตรมาสที่ 4 ของปี 2548 บริษัทมีการเปิดโครงการคอนโดมิเนียมขนาด 8 ชั้น
ตั้งอยู่บริเวณถนนกัลปพฤกษ์ (ถนนสาทรตัดใหม่) เขตภาษีเจริญ
เพื่อเป็นการตอบสนองความต้องการของคนทำงานที่ต้องการมีที่อยู่อาศัยในเขตเมือง
โดยมีระดับราคาเฉลี่ยประมาณ .9 – 2.5 ล้านบาท

โครงการบ้านเดี่ยว บริษัทจะดำเนินการคัดเลือกผู้รับเหมาที่มีประสบการณ์,
มีศักยภาพในการรับเหมาและพิจารณาฐานะการเงินของผู้รับงานก่อสร้างเป็นหลักก่อนมีการว่าจ้าง
บริษัทจะว่าจ้างผู้รับเหมาก่อสร้างบ้านตามแบบบ้านของบริษัท
มีการควบคุมโดยทีมวิศวกรและสถาปนิกของบริษัทตลอดระยะเวลาการก่อสร้างเพื่อให้บ้านมีคุณภาพ
และเป็นไปตามรูปแบบมาตรฐานของบริษัทที่วางไว้

โครงการคอนโดมิเนียม
บริษัทจะพิจารณาคัดเลือกผู้รับเหมาที่มีประสบการณ์การในการก่อสร้างอาคารสูงและมีฐานะการเงินที่เข็มแข็ง
มีศักยภาพ นอกจากนี้ บริษัทได้จัดทีมวิศวกรเพื่อประสานงานอย่างใกล้ชิด
รวมทั้งแต่งตั้งบริษัทที่ปรึกษาทางด้านวิศวกรรมที่มีประสบการณ์ในการบริหารงานก่อสร้างอาคารสูงเข้ามาร่วมพิจารณาให้คำแนะนำและควบคุมการก่อสร้างให้เป็นไปตามมาตรฐานทางวิศวกรรมตลอดระยะเวลาการก่อสร้างโครงการ
เพื่อให้งานก่อสร้างสามารถแล้วเสร็จและมีคุณภาพ และเป็นไปตามแผนงาน

นอกจากนี้ บริษัทยังมีการให้บริการหลังการขายแก่ลูกค้าโดยการรับประกันบ้านเป็นระยะเวลา 2 ปี
นับจากวันโอนกรรมสิทธิ์ พร้อมทั้งยังจัดให้มีการดูแลและการซ่อมบำรุงสโมสร สระว่ายน้ำ
สนามเด็กเล่น สวนพักผ่อน ตลอดจนสาธารณูปโภคอื่น ๆ ในโครงการ
จนกระทั่งได้ก่อสร้างโครงการจนแล้วเสร็จ และโอนพื้นที่ส่วนกลางและสาธารณูปโภคต่าง ๆ
ให้กับคณะกรรมการหมู่บ้านเพื่อดูแลต่อไป

บริษัทและบริษัทย่อยมีโครงการที่กำลังดำเนินการพัฒนา ณ วันที่ 31 ธันวาคม 2548 ดังนี้

+-----------------------------+---------+----+-------+-------+--------+
| โครงการ                     | ร       | ผ  | จำน   | จำน   | มูลค่าโ  |
|                             | ะยะเวลา | ลิต | วนยูนิต | วนยูนิต | ครงการ |
|                             |         |    |       |       |        |
|                             | พัฒนา    | ภ  | ทั้งหมด | ค     | คงเหลือ |
|                             | โครงการ | ัณฑ์ |       | งเหลือ |        |
|                             |         |    |       |       | (ล     |
|                             |         |    |       |       | ้านบาท) |
+-----------------------------+---------+----+-------+-------+--------+
| โครงการในปัจจุบัน              |         |    |       |       |        |
+-----------------------------+---------+----+-------+-------+--------+
| 1. เพอร์เฟค เพลส รัตนาธิเบศร์   | 25      | S  | 953   | 44    | 334    |
|                             | 39-2549 | DH |       |       |        |
+-----------------------------+---------+----+-------+-------+--------+
| 2. มณียา มาสเตอร์พีซ รัตนาธิเบศร์ | 25      | S  | 152   | 27    | 361    |
|                             | 45-2549 | DH |       |       |        |
+-----------------------------+---------+----+-------+-------+--------+
| 3. มณีรินทร์ พาร์ค รัตนาธิเบศร์    | 25      | S  | 189   | 33    | 158    |
|                             | 48-2549 | DH |       |       |        |
+-----------------------------+---------+----+-------+-------+--------+
| 4. เพอร์เ                    | Q4/25   | S  | 147   | 126   | 478    |
| ฟค พาร์ค รัตนาธิเบศร์ - ราชพฤกษ์ | 48-2549 | DH |       |       |        |
+-----------------------------+---------+----+-------+-------+--------+
| 5. เพอร์เ                    | Q3/25   | S  | 381   | 371   | 1,780  |
| ฟค เพลส รัตนาธิเบศร์ - ราชพฤกษ์ | 48-2550 | DH |       |       |        |
+-----------------------------+---------+----+-------+-------+--------+
| 6.                          | 25      | S  | 65    | 1     | 4      |
| มณีรินทร์ เอ็กซคลูซีฟ พาร์ค รังสิต 1 | 46-2547 | DH |       |       |        |
+-----------------------------+---------+----+-------+-------+--------+
| 7. มณีรินทร์ พาร์ค รังสิต         | 25      | S  | 222   | 65    | 276    |
|                             | 47-2549 | DH |       |       |        |
+-----------------------------+---------+----+-------+-------+--------+
| 8. มณีริน                     | 25      | S  | 687   | 307   | 1,488  |
| ทร์ เลค & พาร์ค ติวานนท์ วงแหวน | 45-2549 | DH |       |       |        |
+-----------------------------+---------+----+-------+-------+--------+
| 9. เพอร                     | Q2/25   | S  | 306   | 243   | 1,433  |
| ์เฟค เพลส พระราม 5 - ราชพฤกษ์ | 48-2550 | DH |       |       |        |
+-----------------------------+---------+----+-------+-------+--------+
| 10                          | 25      | S  | 1,171 | 20    | 100    |
| . เพอร์เฟค เพลส รามคำแหง 1-3 | 37-2549 | DH |       |       |        |
+-----------------------------+---------+----+-------+-------+--------+
| 11. เพอ                     | 25      | S  | 241   | 23    | 117    |
| ร์เฟค เพลส รามคำแหง-สุวรรณภูมิ  | 47-2549 | DH |       |       |        |
|                             |         |    |       |       |        |
|  (การ์เด้นโซน)                |         |    |       |       |        |
+-----------------------------+---------+----+-------+-------+--------+
| 12. เพ                      | 25      | S  | 98    | 47    | 352    |
| อร์เฟค เพลส รามคำแหง-สุวรรณภูมิ | 47-2549 | DH |       |       |        |
|                             |         |    |       |       |        |
|  (โคโลเนียลโซน)              |         |    |       |       |        |
+-----------------------------+---------+----+-------+-------+--------+
| 13. เพอ                     | Q3/25   | S  | 277   | 254   | 1,793  |
| ร์เฟค เพลส รามคำแหง-สุวรรณภูมิ  | 48-2550 | DH |       |       |        |
|                             |         |    |       |       |        |
|  (Private Zone)             |         |    |       |       |        |
+-----------------------------+---------+----+-------+-------+--------+
| 14. เพอร์เฟค เพ              | 25      | S  | 77    | 1     | 8      |
| ลส รามคำแหง เดอะ เลคไซด์ โฮม | 46-2549 | DH |       |       |        |
+-----------------------------+---------+----+-------+-------+--------+
| 1                           | 25      | S  | 780   | 618   | 3,462  |
| 5. เพอร์เฟค เพลส สุขุมวิท 77 ** | 47-2552 | DH |       |       |        |
+-----------------------------+---------+----+-------+-------+--------+
| 16.                         | 25      | S  | 191   | 132   | 1,716  |
|  มาสเตอร์พีซ เอกมัย - รามอินทรา | 47-2551 | DH |       |       |        |
+-----------------------------+---------+----+-------+-------+--------+
| 17. เพอร                    | Q3/25   | S  | 198   | 169   | 659    |
| ์เฟค พาร์ค รามคำแหง – สุวรรณภูมิ | 48-2550 | DH |       |       |        |
+-----------------------------+---------+----+-------+-------+--------+
| 18. เมโทร พาร์ค สาทร         | Q4/25   | CD | 4,560 | 4,036 | 6,578  |
|                             | 48-2552 |    |       |       |        |
+-----------------------------+---------+----+-------+-------+--------+

หมายเหตุ ** โครงการบริษัทย่อย (บจก.เอสเตท เพอร์เฟ็คท์)

SDH = บ้านเดี่ยว

CD = คอนโดมิเนียม

บริษัท กรุงเทพบ้านและที่ดินจำกัด (มหาชน) (บริษัทร่วม)

โครงการบริษัทร่วม

สำหรับโครงการที่ดำเนินการอยู่ของบมจ. กรุงเทพบ้านและที่ดิน ซึ่งเป็นบริษัทร่วม ณ

31 ธันวาคม 2548 มีทั้งหมด 3 โครงการ ประกอบด้วย

+-----------------------+------------+------+------+-------+---------+
| ชื่อ / ที่ตั้งโครงการ       | ประเภท     | มูลค  | จ    | ราค   | ระยะเ   |
|                       |            | ่าโคร | ำนวน | าเฉลี่ย | วลาพัฒนา |
|                       | ผลิตภัณฑ์     | งการ |      | /หลัง( |         |
|                       |            |      | (    | ล.บ.) |         |
|                       |            | (ล   | ยูนิต) |       |         |
|                       |            | .บ.) |      |       |         |
+-----------------------+------------+------+------+-------+---------+
| 1. บ้านราชพฤกษ์ วงแหวน  | บ้านเดี่ยว    | 1    | 171  | 6.78  | 25      |
| – เพชรเกษม            |            | ,159 |      |       | 47-2550 |
+-----------------------+------------+------+------+-------+---------+
| 2. เดอะ แกรนด์ ราชพฤกษ์ | บ้านเดี่ยว    | 4    | 823  | 5.74  | 25      |
| –พระราม 2             |            | ,720 |      |       | 48-2552 |
+-----------------------+------------+------+------+-------+---------+
| 3. THE PANO เพลส 1 *  | คอนโดมิเนียม | 5    | 397  | 14.24 | 25      |
|                       |            | ,652 |      |       | 48-2551 |
+-----------------------+------------+------+------+-------+---------+

หมายเหตุ *โครงการ THE PANO ดำเนินการโดยบริษัท ริเวอร์ไซค์โฮมส์ ดีเวลลอปเม้นท์ จำกัด
ซึ่งเป็นบริษัทที่ร่วมทุนโดย บมจ. กรุงเทพบ้านและที่ดิน กับ บริษัท เซ็นเตอร์พอยท์ พร็อพเพอร์ตี้
จำกัด ซึ่งเป็นบริษัทอสังหาริมทรัพย์รายใหญ่จากประเทศสิงค์โปร์

บ้านจัดสรรในโครงการต่าง ๆ
ภายใต้การดำเนินงานของบริษัทและบริษัทในเครือโดยส่วนใหญ่เป็นโครงการบ้านเดี่ยว
และกว่าร้อยละ 90 ของรายได้จากการขายเป็นผลิตภัณฑ์ประเภทบ้านพร้อมอยู่
ซึ่งสอดคล้องกับนโยบายของบริษัทที่เน้นการขายบ้านพร้อมอยู่เป็นหลัก
เพื่อสร้างความมั่นใจให้กับลูกค้า และทำให้บริษัทรับรู้รายได้จากการขายได้อย่างรวดเร็ว
ภายหลังการขายบ้านให้ลูกค้า โดยมีระยะเวลาการโอนกรรมสิทธิ์ประมาณ 1-2 เดือน
อย่างไรก็ตาม หากลูกค้ามีความต้องการบ้านสั่งสร้าง
บริษัทอาจดำเนินการในลักษณะของบ้านสั่งสร้าง ซึ่งจะมีระยะเวลาการโอนกรรมสิทธิ์ที่นานออกไป
ซึ่งปัจจุบันผลิตภัณฑ์ประเภทบ้านสั่งสร้างมีจำนวนไม่เป็นนัยสำคัญต่อขนาดของรายได้จากการขายแต่อย่างใด

2.  การตลาดและภาวะการแข่งขัน

  3.2.1 การตลาด

กลยุทธ์การตลาด

บริษัทได้กำหนดกลยุทธ์ทางการตลาด เพื่อให้สอดคล้องกับสภาวะการแข่งขัน สภาพเศรษฐกิจ
และสังคม โดยมีการใช้กลยุทธ์ทางการตลาด ดังนี้

ด้านผลิตภัณฑ์ บริษัทเน้นพัฒนาผลิตภัณฑ์ เพื่อสามารถตอบสนองความต้องการของตลาด
และสภาพการแข่งขัน ดังนี้

-   ทำเล โครงการของบริษัทจะตั้งอยู่ในทำเลศักยภาพที่มีการเติบโตสูง โดยอยู่ใกล้แนวรถไฟฟ้า
    หรือแนวถนนตัดใหม่เพื่อให้ลูกค้ากลุ่มเป้าหมายสามารถเดินทางได้สะดวก
    และยังเป็นทำเลที่เพียบพร้อมด้วยสาธารณูปโภค
    ซึ่งเมื่อลูกค้าเปรียบเทียบกับโครงการคู่แข่งจะเห็นว่าโครงการของบริษัท
    จะตั้งอยู่ในทำเลที่ดีกว่า

นอกจากนี้บริษัทยังมีการขยายออกไปในทำเลใหม่ๆ และขยายโครงการต่อขยายในบริเวณเดิม
ให้สามารถครอบคลุมพื้นที่ และกลุ่มเป้าหมายได้ดียิ่งขึ้น

-   รูปแบบบ้าน บริษัทเน้นการออกแบบบ้านให้สวย
    เปี่ยมด้วยประโยชน์ใช้สอยสอดคล้องกับความต้องการและกำลังซื้อของผู้บริโภค
    โดยผสมผสานทีมงานออกแบบภายใน และบริษัทสถาปนิกชั้นนำจากภายนอก
    เพื่อให้ได้บ้านที่สมบูรณ์ ลงตัว และมีรูปแบบที่หลากหลาย เช่น บ้านในสวน สวนในบ้าน,
    บ้านคนเมือง นอกจากนั้น บริษัทยังนำเอาระบบ Home Automation เพื่อตอบสนองต่อ Life
    Style ของคนรุ่นใหม่ และสร้างมูลค่าเพิ่มให้แก่ตัวสินค้า

รูปแบบโครงการและสิ่งแวดล้อม

นอกเหนือจากบ้านแล้วบริษัทยังเน้นการออกแบบและจัดการสภาพแวดล้อมในโครงการ
ระบบสาธารณูปโภค ระบบรักษาความปลอดภัย และการบริการหลังการขาย เพื่อให้ลูกค้าได้ชุมชน
และสังคมที่ดี ซึ่งจากแนวทางที่บริษัทดำเนินมาตลอดดังกล่าว
ทำให้ในปีที่ผ่านมาโครงการของบริษัทได้รับรางวัลโครงการที่มีการบริการและการจัดการสภาพแวดล้อมดีเด่น
หรือ EIA Monitoring Award 2005 จากกระทรวงทรัพยากรธรรมชาติ และสิ่งแวดล้อม ใน 2
โครงการคือ โครงการเพอร์เฟค เพลส รามคำแหง – สุวรรณภูมิและ โครงการเพอร์เฟค เพลส
รัตนาธิเบศร์ อันยืนยันถึงมาตรฐานและความมุ่งมั่นของบริษัท
เพื่อคุณภาพชีวิตที่ดีของผู้อาศัยในโครงการ

นอกจากนั้นบริษัทได้จัดให้มีสวนสาธารณะ
คลับเฮาส์ขนาดใหญ่ที่สมบูรณ์แบบเพื่อความเป็นอยู่ที่ดีของลูกค้าในหลายๆ โครงการของบริษัท

กลยุทธ์สร้างแบรนด์

บริษัทได้มีการสร้างแบรนด์ เพื่อก่อให้เกิดภาพพจน์ที่ดี รวมถึงสามารถที่จะสื่อแนวความคิดโครงการ
จุดเด่นของโครงการ ตำแหน่งผลิตภัณฑ์ (Positioning)
และทั้งนี้โครงการของบริษัทอยู่ใกล้แนวรถไฟฟ้า ใกล้ทางด่วน หรือแนวถนนตัดใหม่สายสำคัญ
จึงเหมาะกับลูกค้าที่ต้องเดินทางไปมาได้สะดวก สบาย เป็นการเสริมสร้างคุณภาพชีวิตที่ดี

-   แนวคิด “บ้านคนเมือง” จึงถูกนำมาใช้คู่กับภาพบริษัท เพื่อสื่อถึงมาตรฐานที่เหนือกว่า
    ด้วยความสะดวกของทำเล โดยในส่วนของบ้านในทุกโครงการจะอยู่ภายใต้ชื่อ “เพอร์เฟค
    โฮม” เพื่อบ่งบอกถึงมาตรฐานของสินค้าของบริษัท
    ซึ่งได้มาจากการทำวิจัยข้อมูลตามความต้องการของลูกค้า
    ผสานกับการใช้กลยุทธ์พันธมิตรธุรกิจในการส่งเสริมการความเป็นชุมชนในบริเวณ Sport
    Multiplex หรือ Club House ของแต่ละโครงการ พันธมิตรธุรกิจ อาทิ Black Canyon,
    Clark Hatch, V Shop, KPN, ร้านหนังสือดอกหญ้า, Sindy

-   สำหรับชื่อโครงการต่างๆ ของบริษัทฯ ได้ถูกจัดออกเป็น 4 ชื่อ
    เพื่อความเหมาะสมกับกลุ่มลูกค้า ดังนี้

1.  PERFECT MASTERPIECE สำหรับลูกค้าระดับบน ราคาประมาณ 8 ล้านบาทขึ้นไป

2.  PERFECT PLACE สำหรับลูกค้าระดับกลางถึงระดับบนราคาประมาณ 4 - 7 ล้านบาทขึ้นไป

3.  PERFECT PARK และ MANEERIN สำหรับลูกค้าระดับเริ่มครอบครัว ราคาประมาณ

  3 - 5 ล้านบาทขึ้นไป

4.  METRO PARK สำหรับลูกค้าที่ต้องการคอนโดมิเนียมที่สามารถเดินทางได้สะดวกด้วยรถไฟฟ้า
    ในรูปแบบคอนโดกลางสวน ระดับราคา .9 – 2.5 ล้านบาท เป็นการขยายตลาด
    ไปสู่กลุ่มลูกค้าที่ทำงานหรืออาศัยอยู่ในเมือง

ด้านราคา

บริษัทมีนโยบายในการตั้งราคาตามความเหมาะสมกับสภาวะตลาดและการแข่งขันโดยจะพิจารณาร่วมกับปัจจัยทางด้านต้นทุนค่าใช้จ่าย
ทำเล แบบบ้าน เงื่อนไขทางการตลาดเปรียบเทียบกับคู่แข่งขัน ซึ่งมีหลายแนวทาง เช่น
การตั้งราคาขายที่ต่ำกว่าคู่แข่งในทำเลเดียวกัน หรือ บ้านที่มีพื้นที่ใช้สอยมากกว่าในราคาเดียวกัน
หรือ การตั้งราคาใกล้เคียงกันสำหรับทำเลที่ใกล้กว่าคู่แข่ง หรือสูงกว่าบ้าง
แต่ลูกค้าจะได้บ้านหลังใหญ่กว่า ซึ่งบริษัทให้ในสิ่งที่มีคุณค่าที่มากกว่า
นอกจากนั้นบริษัทยังได้มีการพัฒนาคุณภาพและบริการ สร้างความเชื่อถือแก่ลูกค้า
ดังนั้นลูกค้าจึงมองว่าคุ้มค่าในการตัดสินใจเลือกซื้อโครงการของบริษัท
และบริษัทยังมีการขยายกลุ่มลูกค้าที่ต้องการบ้านระดับราคา 1 – 2 ล้านบาท
ด้วยการเปิดโครงการคอนโดมิเนียม บริเวณถนนสาทรตัดใหม่ (ถนนกัลปพฤกษ์)
ที่สามารถเดินทางสะดวกด้วยรถไฟฟ้า ซึ่งมีผลการตอบรับจากตลาดอย่างดียิ่ง

ด้านโฆษณา การจำหน่ายและช่องทางการจัดจำหน่าย

ในปีที่ผ่านมาบริษัทใช้มาตรการทางการตลาดในลักษณะ Mass Marketing ผสานกับการใช้
Direct Marketing โดยเน้นการโฆษณาเพื่อสร้างความรับรู้ในมุมกว้าง
การสื่อสารโดยตรงถึงกลุ่มลูกค้าเป้าหมายเพื่อสร้างความจูงใจ และใช้ฝ่ายขายตั้งรับในลักษณะ
Counter Sales
โดยที่ฝ่ายขายมีการเสนอขายในเชิงรุกด้วยโดยมีการวิเคราะห์และเสาะหากลุ่มลูกค้าเป้าหมาย
ใช้การโฆษณาในลักษณะที่โฆษณาครั้งเดียวสามารถใช้ได้กับหลายๆ
โครงการซึ่งส่งผลให้ต้นทุนค่าโฆษณาลดลงแต่ยังคงมีประสิทธิภาพและประสิทธิผลที่ดี
เสริมด้วยกิจกรรมทางการตลาด Event Marketing , Relationship Marketing
เพื่อขยายช่องทางการสื่อสารโดยการแนะนำจากลูกค้าที่ซื้อบ้านของบริษัทแล้ว และ E -
Marketing เพิ่มช่องทางการจัดจำหน่ายโดยใช้อินเตอร์เน็ต

การส่งเสริมการจำหน่าย

บริษัทจะเลือกใช้กลยุทธ์ทางการตลาดที่เหมาะสมและจูงใจเพื่อกระตุ้นการซื้อของผู้บริโภค
อาทิการทำ Co-promotion ร่วมกับคู่ค้า อาทิ
ร่วมกับสถาบันการเงินจัดเงื่อนไขทางการเงินในรูปแบบพิเศษ เช่น สินเชื่ออัตราดอกเบี้ยต่ำ
ข้อเสนอพิเศษสำหรับลูกค้าสินเชื่อที่อยู่อาศัยด้วยเงื่อนไขการกู้และผ่อนชำระในอัตราพิเศษ
และการขยายระยะเวลากู้นาน และร่วมกับบริษัทผู้ผลิตเฟอร์นิเจอร์ ออกแบบ
ตกแต่งเฟอร์นิเจอร์ในบ้านเพื่อให้ลูกค้าที่ซื้อบ้านของบริษัทได้บ้านพร้อมตกแต่งเสร็จเป็นการอำนวยความสะดวกให้แก่ลูกค้าและลดภาระลูกค้าที่จะต้องหามัณฑนากรมาตกแต่งบ้านและต้องหาสินเชื่อตกแต่งบ้านซึ่งจะมีอัตราดอกเบี้ยสูงกว่าสินเชื่อบ้าน

กลุ่มลูกค้าเป้าหมาย

จากแนวโน้มการเติบโตของความต้องการที่อยู่อาศัยที่ใกล้ที่ทำงานและใกล้เส้นทางคมนาคมสายสำคัญ
โดยเฉพาะรถไฟฟ้า บริษัทจึงขยายลูกค้าเป้าหมายของบริษัทให้ครอบคลุมตลาดทั้งในด้านกำลังซื้อ
งบประมาณ รูปแบบสินค้า และทำเลที่ต้องการเพิ่มขึ้น โดย สามารถแบ่งกลุ่มลูกค้าเป้าหมายออกเป็น
3 ลักษณะดังนี้

ด้าน Demographic

  - ระดับรายได้ : - กลุ่มรายได้ต่อครัวเรือน 40,000 บาทต่อเดือนขึ้นไป สำหรับบ้านเดี่ยว

  - กลุ่มรายได้ต่อครัวเรือน 24,000 บาทต่อเดือนเป็นการขยายฐานลูกค้าโดยการเพิ่มสินค้าใหม่
  คือคอนโดมิเนียมที่เน้นความคุ้มค่าทั้งด้านราคาทำเลและสิ่งแวดล้อมบริษัทมีนโยบายพัฒนาความหลากหลายในผลิตภัณฑ์เพื่อตอบสนองความต้องการของผู้บริโภค
  ให้ได้อย่างครอบคลุม

  - สถานภาพ : กำลังจะสมรส หรือสมรสแล้ว และครอบครัวขนาดเล็ก-ใหญ่

  - รถยนต์ : อย่างน้อย 1 คัน

  ด้าน Geographic

  - กลุ่มลูกค้าที่มีที่อยู่อาศัยเดิมหรือที่ทำงานอยู่ในรัศมีไม่เกิน 10 กิโลเมตรจากที่ตั้งโครงการ
  เนื่องจากลูกค้าจะมีความ คุ้นเคยกับเส้นทางและสถานที่ตั้งโครงการ

  - กลุ่มลูกค้าที่มีความต้องการสิ่งแวดล้อมที่ดี และสังคมที่มีระดับ

  - กลุ่มลูกค้าที่มีความต้องการความสะดวก ในการเดินทางทั้งจากระบบขนส่ง เช่นทางด่วน
  และระบบขนส่งรถไฟฟ้า เนื่องจากบริษัทให้ความสำคัญในการเข้าถึงที่ตั้งโครงการได้สะดวก

  ด้าน Psychographic

  - กลุ่มลูกค้าที่มีความต้องการโครงการที่มีสภาพแวดล้อมที่ดีขึ้น ต้องการบ้านหลังใหญ่ขึ้น
  หรือต้องการรูปแบบของโครงการที่สมบูรณ์

3.2.2 ภาวะการแข่งขัน

  บริษัทเน้นการพัฒนาอสังหาริมทรัพย์เฉพาะด้านที่อยู่อาศัย โดยมีทั้งบ้านเดี่ยว และ

คอนโดมิเนียม ซึ่งสามารถแบ่งตามทำเลที่ตั้งได้เป็น 4 กลุ่ม ดังนี้

  กลุ่มที่ 1 โครงการที่มีทำเลดีมาก อยู่ในเขตเมือง (อยู่ในรัศมีไม่เกิน 15 กม.)

 ในกลุ่มนี้มีการแข่งขันน้อย โดยมีจำนวนโครงการไม่มากและขนาดโครงการไม่ใหญ่มากนัก เนื่องจากไม่มีที่ดินที่ว่างเปล่าขนาดใหญ่ สำหรับบ้านเดี่ยวมีจำนวนไม่มากนักและจะมีราคาที่สูงมาก ส่วนใหญ่จะพัฒนาเป็นทาวน์เฮาส์ราคาแพง กลุ่มลูกค้าเป้าหมายเป็นกลุ่มลูกค้าระดับสูงที่ต้องการใช้ชีวิตในเขตเมือง

  ในปี 2548 บริษัทได้ทำการศึกษาความต้องการของตลาดพบว่าคอนโดมิเนียมใจกลางเมือง
  หรือคอนโดมิเนียมที่ใกล้เมือง แต่สามารถเดินทางเข้าถึงได้สะดวกด้วยรถไฟฟ้า ในระดับราคา 1
  – 2 ล้านบาท มีความต้องการสูง จึงได้เปิดโครงการ คอนโดมิเนียม
  ที่สามารถเดินทางเข้าถึงได้สะดวกด้วยรถไฟฟ้าสายสีเขียวส่วนต่อขยาย โดยใช้ชื่อ เมโทร พาร์ค
  ระดับราคา .9 – 2.5 ล้านบาท เป็นการขยายตลาดใหม่

กลุ่มที่ 2 โครงการที่มีทำเลดีใกล้เมือง (อยู่ในรัศมี 15-20 กม.)

  ในกลุ่มนี้ปัจจุบันมีการแข่งขันด้านการเปิดโครงการใหม่ๆ ในทำเลใกล้เมืองมากขึ้น
  เนื่องจากที่ดินที่อยู่ใกล้เมืองหรือในทำเลที่ดีจะมีต้นทุนสูงตามการตัดถนนสายใหม่
  ซึ่งทำให้ที่ดินบริเวณใกล้เคียง สามารถพัฒนาเป็นโครงการบ้านจัดสรรได้อาทิ ถนนพระราม 5,
  ถนนอ่อนนุช, ถนนสาทรตัดใหม่ และถนนเอกมัย-รามอินทรา
  ปัจจุบันพฤติกรรมการซื้อบ้านของผู้บริโภคจะเน้นซื้อบ้านสร้างเสร็จพร้อมอยู่ เป็นบ้านคุณภาพ
  ตั้งอยู่ในทำเลที่ดี ซึ่งโครงการส่วนใหญ่ของบริษัทฯ จัดอยู่ในกลุ่มนี้
  จึงได้รับการตอบรับที่ดีจากลูกค้า
  กลุ่มลูกค้าเป้าหมายจะเป็นกลุ่มชนชั้นกลางจนถึงชนชั้นกลางค่อนข้างสูง ราคาจะอยู่ระดับประมาณ
  5-8 ล้านบาท

กลุ่มที่ 3 โครงการย่านชานเมือง (รัศมี 20-30 กม.)

  ในกลุ่มนี้มีการแข่งขันสูง เนื่องจากบริเวณย่านชานเมืองจะมีราคาที่ดินไม่สูงมากนัก
  ทำให้มีผู้ประกอบการหลายรายมักกระจุกตัวอยู่ในรัศมี 20 - 30 กม.
  ส่งผลให้มีปริมาณสินค้าเสนอขาย (Supply) มากกว่าปริมาณความต้องการซื้อ (Demand)
  ทำให้มีการแข่งขันสูง เกิดภาวะสงครามราคา ทำให้ราคาขายค่อนข้างต่ำ
  ส่งผลให้ผู้ประกอบการมีกำไรต่ำตามไปด้วย โครงการของบริษัทฯ บางส่วนจัดอยู่ในกลุ่มนี้

กลุ่มที่ 4 โครงการทำเลไม่ดีหรือออกนอกเมือง

  ส่วนใหญ่ขายไม่ได้ ในอดีตอาจจะมีลูกค้าเลือกซื้อที่ดินในทำเลไม่ดีหรือยู่นอกเมือง
  เพราะมีต้นทุนต่ำมากและหวังว่าในอนาคตมูลค่าบ้านและที่ดินจะปรับตัวสูงขึ้นเมื่อความเจริญมาถึง
  แต่ในปัจจุบันลูกค้าส่วนใหญ่มักไม่เลือกซื้อเนื่องจากการเดินทางที่ไม่สะดวก
  จึงทำให้โครงการเหล่านี้มักมีปัญหาในการขาย

  บริษัทมีการพิจารณาเลือกทำเลเป็นส่วนสำคัญหนึ่งในการกำหนดกลยุทธ์เพื่อการแข่งขัน

แนวโน้มธุรกิจอสังหาริมทรัพย์ ปี 2549

แนวโน้มธุรกิจอสังหาริมทรัพย์ในปี 2549 ด้านต่างๆ มีดังนี้

ด้านการตลาด หลังจากสิ้นสุดมาตรการกระตุ้นจากภาครัฐบาลในปี 2547 ก็ทำให้เกิดการ Over
Supply ของตลาดที่อยู่อาศัยในบางทำเล ในบางระดับราคา
โดยเฉพาะบ้านหรูในระดับราคามากกว่า 10 ล้านบาทที่การขายเริ่มชะลอตัวลงอย่างมาก ในปี
2549 ผู้ประกอบการจะกลับมาเน้นบ้านเดี่ยวในระดับราคา 2 – 5 ล้านบาท
รวมถึงการหาตลาดใหม่ๆ และกระจายทำเล เพื่อลดสภาพการแข่งขันซึ่งค่อนข้างสูง
และขยายกลุ่มลูกค้าเป้าหมายให้กว้างขึ้น ในขณะที่ลูกค้าเริ่มมีความต้องการบ้าน
ที่ระดับราคาไม่สูงมาก และใช้ระยะเวลาในการตัดสินใจมากขึ้น

อันเนื่องจากทิศทางของอัตราดอกเบี้ยเงินกู้อยู่ในช่วงขาขึ้น รวมถึงราคาน้ำมันและค่าครองชีพที่สูงขึ้น
นอกจากบ้านเดี่ยว ระดับราคา 2 – 5 ล้านบาทแล้ว
ทาวเฮาส์และคอนโดมิเนียมที่ตั้งอยู่ในเมืองหรือใกล้สถานีรถไฟฟ้า ก็เป็นตลาดที่มีทั้งความต้องการสูง
ในด้านดอกเบี้ยที่มีแนวโน้มเพิ่มขึ้น แต่ยังอยู่ในอัตราที่ต่ำ
จึงไม่ส่งผลกระทบต่อความต้องการที่อยู่อาศัยใหม่มากนัก แต่จะมีผลให้ความ
ต้องการที่อยู่อาศัยมีระดับราคาลดลง ทั้งนี้ นโยบายของภาครัฐที่จะเร่งดำเนินการรถไฟฟ้า
จะทำให้เกิดการขยายตัวของ Demand ในทำเลที่รถไฟฟ้าผ่าน
รวมถึงทำเลบริเวณใกล้สนามบินสุวรรณภูมิก็จะเป็นที่สนใจของผู้ที่ต้องการหาบ้าน

ผู้บริโภค
การตัดสินใจซื้อบ้านช่วงหลังวิกฤตอยู่บนพื้นฐานของข้อมูลและความน่าเชื่อถือของผู้ประกอบการเป็นอันดับแรก
รูปแบบที่อยู่อาศัยซึ่งผู้บริโภคต้องการมากที่สุดยังคงเป็นบ้านเดี่ยว รองลงมาคือทาวน์เฮ้าส์
และคอนโดมิเนียมที่ตั้งอยู่ในเมืองหรือใกล้สถานีรถไฟฟ้า
ความต้องการส่วนใหญ่เป็นการซื้อหาเพื่ออยู่อาศัยเอง
โดยผู้ที่สนใจซื้อบ้านส่วนใหญ่จะเน้นซื้อจากโครงการที่ผู้ประกอบการจัดสรรรายใหญ่
โดยผู้ประกอบการที่มีชื่อเสียงจะได้รับการตอบรับจากตลาดค่อนข้างสูง
ส่งผลให้ผู้ประกอบการรายย่อยประสบปัญหาการขาย

สถาบันการเงิน ทั้งภาครัฐ เช่น ธนาคารอาคารสงเคราะห์ และธนาคารพาณิชย์เอกชน
มีการปรับสินเชื่อที่อยู่อาศัยโดยลดระยะเวลาการให้อัตราดอกเบี้ยคงที่ลง
และกำหนดคุณสมบัติของผู้กู้เข้มงวดขึ้น
นอกจากนั้นยังเข้มงวดต่อการปล่อยสินเชื่อพัฒนาโครงการ(Pre Finance)
สำหรับผู้ประกอบการรายเล็กและรายกลาง ส่งผลให้Supply ใหม่ลดลง
และทำให้ผู้ประกอบการรายใหญ่มีส่วนแบ่งตลาดเพิ่มขึ้นอย่างมาก

กองทุนต่างชาติ เข้ามามีบทบาทมากขึ้น
การมีผู้ร่วมทุนต่างชาติส่งผลให้ผู้บริหารต้องให้ความสำคัญกับระบบการบริหารที่เป็นสากลมากยิ่งขึ้น
คำนึงถึงผลตอบแทนจากการลงทุนและการบริหารความเสี่ยง
ในขณะเดียวกันก็ได้รับทักษะและเทคโนโลยีใหม่ๆ เข้ามาด้วย

การก่อสร้างระบบอุตสาหกรรม ในช่วงการฟื้นตัวของภาคธุรกิจอสังหาริมทรัพย์
ทำให้ผู้ประกอบการต้องมีการวางแผนการผลิตและบริหารงานก่อสร้าง
รวมถึงการจัดหาวัสดุทดแทนที่สวยงาม คงทนมากขึ้น
หรือมีต้นทุนต่ำกว่าโดยผู้ประกอบการบางรายมีการว่าจ้างผู้รับเหมารายใหญ่มาดำเนินการก่อสร้าง
เพื่อให้สามารถควบคุมค่าก่อสร้าง, คุณภาพงาน และระยะเวลาในการก่อสร้าง
และสามารถตอบสนองความต้องการของลูกค้าในช่วงปีนี้ได้อย่างพอเพียง

3.3 การจัดหาผลิตภัณฑ์หรือบริการ

3.3.1 ข้อมูลเกี่ยวกับวัตถุดิบ

วัตถุดิบหลักในการพัฒนาโครงการอสังหาริมทรัพย์ของบริษัทประกอบด้วยที่ดิน และวัสดุก่อสร้าง
ที่ดินอันเป็นทำเลที่ตั้งของโครงการเป็นปัจจัยสำคัญ และเป็นต้นทุนหลักในการดำเนินธุรกิจของบริษัท
ซึ่งบริษัทฯ จะให้ความสำคัญต่อการจัดซื้อที่ดินเป็นอย่างมาก โดยการพิจารณาที่ดินที่มีศักยภาพ
ในทำเลที่ตั้งที่มี ระบบสาธารณูปโภคของรัฐรองรับ โดยบริษัทฯ
มีแนวทางในการรวบรวมที่ดินเพื่อใช้ในการพัฒนาโครงการ
จากการติดต่อซื้อที่ดินทั้งจากเจ้าของที่ดินโดยตรงหรือผ่านนายหน้าค้าที่ดิน

การจัดหาวัสดุก่อสร้างที่ใช้ในโครงการของบริษัทฯ และบริษัทในเครือ
ผู้รับเหมาโครงการจะเป็นผู้จัดหาซื้อเองโดยตรง ยกเว้นวัสดุบางชนิดที่ต้องใช้ปริมาณมาก
หรือวัสดุก่อสร้างที่มีราคาแพง ซึ่งบริษัท
ต้องการควบคุมคุณภาพและรูปแบบให้ได้มาตรฐานตามที่กำหนด
และเพื่อประโยชน์ในการบริหารต้นทุนวัสดุก่อสร้างจากการสั่งซื้อจำนวนมาก อาทิ เสาเข็ม
ประตู-หน้าต่าง อลูมิเนียม ปั๊มน้ำ หรือกระเบื้อง เป็นต้น โดยบริษัทจะเป็นผู้จัดหาวัสดุดังกล่าวเอง
เพื่อลดภาระของผู้รับเหมา ทั้งนี้ วัสดุที่บริษัท
สั่งซื้อส่วนใหญ่มักจะใช้ในขั้นตอนการก่อสร้างที่สามารถแยกจากขั้นตอนการทำงานของผู้รับเหมาได้อย่างชัดเจน
ทำให้บริษัท สามารถควบคุมงานก่อสร้างของผู้รับเหมาได้ด้วย

ทั้งนี้ บริษัทไม่มีการซื้อวัตถุดิบรายใดรายหนึ่งเกินร้อยละ 30 ของมูลค่าการซื้อวัตถุดิบทั้งหมดในช่วง
3 ปีที่ผ่านมา

3.3.2 ขั้นตอนและเทคโนโลยีการผลิต

ในด้านการผลิต บริษัทไม่มีข้อจำกัดใดในกระบวนการผลิตบ้านเดียว
โดยบริษัทใช้วิธีการจ้างผู้รับเหมาภายนอกเป็นผู้ก่อสร้างงานโครงการของบริษัท
การจัดหาผู้รับเหมาส่วนใหญ่จะเป็นผู้รับเหมาขนาดกลาง และผู้รับเหมาขนาดใหญ่
เพื่อให้งานที่แต่ละผู้รับเหมารับผิดชอบมีความสมดุลกับขนาดและเงินลงทุน
และเพื่อให้ได้บ้านที่มีคุณภาพเป็นไปตามมาตรฐานที่บริษัทกำหนด
บริษัทมีระเบียบและขั้นตอนการคัดเลือกผู้รับเหมาโดยพิจารณาจากผู้รับเหมาที่มีความชำนาญมีประสบการณ์และมีความพร้อมในการลงทุนโดยการว่าจ้างผู้รับเหมาก่อสร้างบ้านในแต่ละแบบจะเป็นราคามาตรฐานเดียวกันสำหรับผู้รับเหมาแต่ละราย

สำหรับโครงการคอนโดมิเนียมบริษัทให้ความสำคัญในทุกขั้นตอนตั้งแต่การคัดเลือกผู้รับเหมาที่มีประสบการณ์มีความพร้อมในการลงทุน
มีทีมงานที่มีประสิทธิภาพ โดยบริษัทมีทีมประสานงานอย่างใกล้ชิดนอกจากนี้บริษัทยังได้
ว่าจ้างบริษัทที่ปรึกษาที่มีประสบการด้านอาคารสูงเพื่อกับกับดูแลการก่อสร้างให้เป็นไปตามหลัก
วิศวกรรมศาสตร์และ มาตรฐาน ทั้งด้านคุณภาพ ระยะเวลาการก่อสร้างและความปลอดภัย

ทั้งนี้ในระหว่างการก่อสร้างโครงการ บริษัทจะมีทีมงานวิศวกร และโฟร์แมน
ควบคุมงานก่อสร้างให้เป็นไปตามมาตรฐานทุกขั้นตอน
มีหน่วยงานควบคุมมาตรฐานกลางที่จะคอยดูแลรักษามาตรฐานการก่อสร้างของทุกโครงการ
มีการจัดฝึกอบรมและดูงานให้กับทั้งทีมงานวิศวกร โฟร์แมนของบริษัท และของผู้รับเหมา
มีการจัดทำคู่มือการก่อสร้าง
และขั้นตอนการตรวจสอบงานก่อสร้างให้กับทีมงานของบริษัทและผู้รับเหมา

ปัจจุบัน การก่อสร้างบ้านเดี่ยวไม่มีผู้รับเหมารายหนึ่งรายใดของบริษัท
ที่รับเหมางานของบริษัทเกินกว่าร้อยละ 30 ของมูลค่าจ้างผู้รับเหมาทั้งหมด
และจากการมีมาตรการตรวจสอบผู้รับ ทำให้บริษัทไม่มีผลกระทบจากการขาดแคลนแรงงานใด
เนื่องจากบริษัทผู้รับเหมาที่บริษัทจัดจ้างเป็นผู้รับเหมาขนาดกลางหรือขนาดใหญ่
ซึ่งมีการจัดทำสัญญาและกำหนดระยะเวลาการส่งมอบงานที่ชัดเจน นอกจากนี้
ทีมวิศวกรหรือโฟร์แมนที่ใช้ในการควบคุมงานก่อสร้างของบริษัท เป็นทีมงานที่เป็นพนักงานของบริษัท
ซึ่งเพียงพอต่อปริมาณงานของบริษัทในปัจจุบัน

  3.4 ผลกระทบต่อสิ่งแวดล้อม

ในการดำเนินการพัฒนาโครงการแต่ละโครงการก่อนการดำเนินการก่อสร้างโครงการใด ๆ
ที่มีขนาดที่ดินตั้งแต่ 100 ไร่ขึ้นไป หรือโครงการที่มีจำนวนมากกว่า 500 แปลงขึ้นไป
บริษัทจะต้องทำการศึกษารายงานผลกระทบสิ่งแวดล้อมตามระเบียบวิธีการจัดสรรของกรมที่ดินซึ่งกำหนดให้บริษัทต้องดำเนินมาตรการหลายประการในการลดผลกระทบต่อสิ่งแวดล้อม
สำหรับโครงการที่มีขนาดพื้นที่เล็กกว่าพื้นที่ที่ระบุไว้ข้างต้น
บริษัทก็ได้นำวิธีการปฏิบัติเช่นเดียวกับวิธีการข้างต้นมาใช้ ซึ่งการศึกษาผลกระทบดังกล่าว
บริษัทจะทำการศึกษาเพียงครั้งแรกครั้งเดียวเมื่อจะเริ่มพัฒนาโครงการ
เว้นแต่จะมีการเปลี่ยนแปลงรูปแบบโครงการจึงจะต้องมีการศึกษาผลกระทบต่อโครงการใหม่
ที่ผ่านมา โครงการต่าง ๆ
ของบริษัทได้ผ่านความเห็นชอบในมาตรการด้านการจัดการสิ่งแวดล้อมในโครงการจากหน่วยงานของรัฐที่มีหน้าที่พิจารณาเรื่องสิ่งแวดล้อมอย่างครบถ้วน
ส่งผลให้ บริษัทฯ ได้รับรางวัล EIA Monitoring Awards 2005 ของ
กระทรวงทรัพยากรธรรมชาติและสิ่งแวดล้อม
ซึ่งมอบรางวัลให้กับสถานประกอบการที่ปฏิบัติตามมาตรการในรายงานการวิเคราะห์ผลกระทบสิ่งแวดล้อม
และมีการจัดการสภาพแวดล้อมดีเด่น ถึง 2 โครงการ คือ เพอร์เฟคเพลส รามคำแหง และ
เพอร์เฟคเพลส รัตนาธิเบศร์

ทั้งนี้ ภายหลังจากที่บริษัทได้ศึกษาผลกระทบสิ่งแวดล้อมแล้วนั้น
บริษัทจะว่าจ้างให้ผู้รับเหมาก่อสร้างดำเนินการรับเหมางานจากบริษัท
เพื่อดำเนินการก่อสร้างทั้งโครงการต่อไป
ซึ่งเงื่อนไขการว่าจ้างก่อสร้างโครงการกำหนดให้ผู้รับเหมาก่อสร้างต้องเป็นผู้รับผิดชอบต่อค่าใช้จ่ายในการควบคุมสิ่งแวดล้อมเอง
ดังนั้นบริษัทจึงไม่มีค่าใช้จ่ายในการควบคุมสิ่งแวดล้อมอื่นอีกนอกเหนือจากค่าใช้จ่ายเพื่อการศึกษาผลกระทบต่อสิ่งแวดล้อม

  3.5 งานที่ยังไม่ได้ส่งมอบ

ณ วันที่ 31 ธันวาคม 2548
บริษัทและบริษัทย่อยมีภาระผูกพันที่จะต้องส่งมอบสินค้าให้กับผู้ซื้อบ้านและคอนโดมิเนียม
ตามที่ระบุในสัญญาซื้อขาย โดยแบ่งเป็นภาระผูกพันในแต่ละโครงการ ดังนี้

+-------------------------------------------+-----------+--------------+
| ชื่อโครงการ                                 | งา        |              |
|                                           | นค้างส่งมอบ |              |
+-------------------------------------------+-----------+--------------+
|                                           | หน่วย      | ล้านบาท       |
+-------------------------------------------+-----------+--------------+
| มณีรินทร์ พาร์ค รัตนาธิเบศร์                     | 2         | 8.59         |
+-------------------------------------------+-----------+--------------+
| เพอร์เฟค เพลส รัตนาธิเบศร์                    | 1         | 9.50         |
+-------------------------------------------+-----------+--------------+
| มณียา มาสเตอร์พีซ รัตนาธิเบศร์                  | 9         | 163.10       |
+-------------------------------------------+-----------+--------------+
| เพอร์เฟค เพลส รัตนาธิเบศร์ - ราชพฤกษ์          | 1         | 4.90         |
+-------------------------------------------+-----------+--------------+
| เพอร์เฟค พาร์ค รัตนาธิเบศร์ - ราชพฤกษ์          | 3         | 12.39        |
+-------------------------------------------+-----------+--------------+
| เพอร์เฟค เพลส พระราม 5 - ราชพฤกษ์           | 8         | 53.67        |
+-------------------------------------------+-----------+--------------+
| มณีรินทร์ เลค & พาร์ค ติวานนท์ วงแหวน           | 8         | 48.39        |
+-------------------------------------------+-----------+--------------+
| มณีรินทร์ พาร์ค รังสิต                          | 6         | 26.90        |
+-------------------------------------------+-----------+--------------+
| เพอร์เฟค เพลส รามคำแหง – สุวรรณภูมิ           | 4         | 42.95        |
|                                           |           |              |
| (The Private Zone)                        |           |              |
+-------------------------------------------+-----------+--------------+
| เพอร์เฟค เพลส รามคำแหง – สุวรรณภูมิ           | 2         | 14.00        |
|                                           |           |              |
| (การ์เด้นโซน)                               |           |              |
+-------------------------------------------+-----------+--------------+
| เพอร์เฟค พาร์ค รามคำแหง – สุวรรณภูมิ           | 4         | 16.08        |
+-------------------------------------------+-----------+--------------+
| มาสเตอร์พีช เอกมัย-รามอินทรา                  | 15        | 274.63       |
+-------------------------------------------+-----------+--------------+
| เมโทร พาร์ค สาทร*                          | 524       | 861.43       |
+-------------------------------------------+-----------+--------------+
| เพอร์เฟค เพลส สุขุมวิท 77**                   | 10        | 78.44        |
+-------------------------------------------+-----------+--------------+
| รวม                                       | 597       | 1,614.97     |
+-------------------------------------------+-----------+--------------+

* คอนโดมิเนียม

** โครงการบริษัทย่อย